Zlatan Muslimović

Zlatan Muslimović (rođen 6. marta 1981. godine u Banjoj Luci, Bosna i Hercegovina) je bosanskohercegovački fudbaler i bivši član bosanskohercegovačke fudbalske reprezentacije.

 Klupska karijera 

Kao dijete i mladić, Zlatan Muslimović je igrao za švedske klubove Habo IF i Husqvarna IF. Nastavio je karijeru igrajući za mlađe kategorije slavnog švedskog kluba IFK Göteborg. Godine 2000. odlazi u  Italiju u Udinese.

Za Udinese je odigrao samo dvije utakmice prije nego što je četiri sezone bio na posudbama u Perugii, Pistoieseu, Ascoliju i Padovi bez većeg uspjeha. U sezoni 2004/05 Muslimović je posuđen Riminiju. Ovaj put je se dobro pokazao i postao najbolji strijelac Riminija u sezoni u kojoj je taj klub ušao u Seriu B. Nakon toga dvije godine igra u Serie A, na posudbi u Messini, odnosno Parmi. Pred početak sezone 2007/08 prešao je u Atalantu. U ljeto 2008. godine potpisuje trogodišnji ugovor sa grčkim klubom PAOK FC, gdje ostaje sve do ljeta 2011. godine kada odbija produžiti ugovor. Nakon 9 mjeseci bez kluba, zbog čega gubi mjesto u reprezentaciji Bosne i Hercegovine, potpisuje ugovor sa kineskim prvoligašem Guizhou Renhe. Ugovor je potpisao na pola godine, uz mogućnost produženja, a potpisivanju istog su prethodile probe u Sunderalndu i Glasgow Rangersima.

 Reprezentacija 

Još od dolaska u Italiju, Muslimović je postao igrač U-21 reprezentacije BiH gdje je bio jedan od najvažnijih igrača. Imao je jaku želju da igra za BiH i uprkos protivljenju trenera u Italiji došao je na kvalifikacione utakmice zbog čega je jedno vrijeme bio suspendiran od strane kluba. Zbog mutnih radnji u Nogometnom/Fudbalskom savezu BiH otjeran je iz mlade reprezentacije.
Postojale su špekulacije Muslimovićevog igranja za Hrvatsku i Švedsku što je on odbio i nakon duže pauze dobio poziv u A-reprezentaciju BiH.

Zlatan Muslimović je debitovao za reprezentaciju Bosne i Hercegovine u prijateljskoj utakmici protiv Francuske 2006. godine. Svoj prvi gol za "Ljiljane" Muslimović je dao protiv Malte u kvalifikacijama za EURO 2008. Muslimović je nastavio sa sjajnim igrama u nacionalnom dresu u utakmicama protiv Norveške, Turske te u drugom susretu sa Maltom na Koševu.

Najbolja Muslimovićeva utakmica za BiH do sada je bila 22. avgusta u Sarajevu protiv Hrvatske. BiH je izgubila 3:5, a Muslimović je dao sva tri gola i tako postao jedini igrač zajedno sa Elvirom Baljićem i Elvirom Bolićem u historiji reprezentacije Bosne i Hercegovine koji je postigao hattrick (tri gola u jednoj utakmici).

 Reference 

 Vanjski linkovi 
 Profil na transfermarkt.de

Kategorija:Rođeni 1981.
Kategorija:Živi ljudi
Kategorija:Biografije, Banja Luka
Kategorija:Bosanskohercegovački nogometaši
Kategorija:Nogometaši Padove
Kategorija:Nogometaši Atalante
Kategorija:Nogometaši Parme
Kategorija:Nogometaši Ascolija
Kategorija:Nogometaši AC Perugie
Kategorija:Nogometaši Udinesea
Kategorija:Bosanskohercegovački sportisti 21. vijeka